SL Uradni list Evropske unije C 32/2

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2006/C 32/02)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„MANTEQUILLA DE SORIA“

št. ES ES/00326/20.11.2003

ZOP (X) ZGO ( )

Ta povzetek je informativne narave. Vsi zainteresirani in zlasti proizvajalci zadevnih ZOP ali ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1).

1. Pristojna služba države članice

Naziv: Subdirección general de sistemas de calidad diferenciada, Dirección General de Alimentación, Secretaría General de Agricultura y Alimentación, Ministerio de Agricultura, Pesca y Alimentación de España Naslov: Paseo Infanta Isabel, no 1. E-28071 Madrid Telefon: (34) 913 47 53 94 Telefaks: (34) 913 47 54 10 E-mail: sgcaproagro@mapya.es

2. Vlagatelj

2.1. Naziv: Asociación Soriana de Elaboradores de Mantequilla (ASOEMA)

2.2. Naslov:

Avenida de la Victoria 5, E-42003 Soria Telefon: (34) 975 21 24 43

2.3. Sestava: pridelovalec ali proizvajalec/predelovalec (X) drugo ( )

3. Vrsta proizvoda

Razred 1.5.: Maščobe

4. Specifikacija

(povzetek pogojev iz člena 4(2))

4.1. Ime: „Mantequilla de Soria“

4.2. Opis: Zaščitena označba „Mantequilla de Soria“ označuje proizvodnjo in certificiranje masla, pridobljenega s pasterizacijo smetane iz mleka, ki ga dajo krave pasem Frizijka in Pardo-alpina ali mešanica obeh pasem ter ki prihaja z mlekarn iz province Soria. Zaščitena označba zajema tri tradicionalne tipe: surovo, slano in sladko maslo.

Fizikalne in kemijske lastnosti:

Organoleptične lastnosti:

Barva je slonokoščena do svetlo rumena. Ima šibek do srednje močan vonj po diacetilu. Je rahlo kiselkastega okusa. Dokaj hitro se stopi v ustih. Je povprečne židkosti. Ima aromo sveže smetane. V ustih pusti srednje močan okus.

Fizikalne in kemijske lastnosti:

Organoleptične lastnosti:

Barva je zelo bleda do slonokoščena. Pri rezanju je rahlo zrnato. Ima rahel vonj po kisli smetani in močan slan okus. Dokaj hitro se stopi v ustih. Ima srednjo židkost. Ima aromo smetane. V ustih pusti rahel okus.

Fizikalne in kemijske lastnosti:

Organoleptične lastnosti:

Koščena barva, razen obloge, ki ima oranžen ali svetlo rdeč barvni odtenek. Pri rezanju je njegov izgled podoben peni, mehko in rahlo odprti, vendar kompaktni, z nepravilnimi prazninami, velikosti od zrn sladkorja do zrn riža. Ima vonj po diacetilu z odtenkom karameliziranega sladkorja. Ima močan sladek okus, ki je rahlo kiselkast. Dokaj hitro se stopi v ustih. Je povprečne židkosti. Ima rahlo rastlinsko aromo smetane. V ustih pusti nežen okus.

4.3. Geografsko območje: Območje izdelovanja zajema 169 občin, ki so v provinci Soria.

Abejar; Adradas; Ágreda; Alconaba; Alcubilla de Avellaneda; Aldealafuente; Aldealices; Aldealpozo; Aldealseñor; Aldehuela de Periáñez; Aldehuelas, Las; Alentisque; Aliud; Almajano; Almaluez; Almarza; Almazán; Almazul; Almenar de Soria; Arancón; Arcos de Jalón; Arévalo de la Sierra; Ausejo de la Sierra; Barca; Bayubas de Abajo; Bayubas de Arriba; Beratón; Berlanga de Duero; Blacos; Bliecos; Borjabad; Borobia; Buberos; Buitrago; Burgo de Osma-Ciudad de Osma; Cabrejas del Campo; Cabrejas del Pinar; Calatañazor; Caltojar; Candilichera; Cañamaque; Carabantes; Carrascosa de Abajo; Carrascosa de la Sierra; Casarejos; Castilfrío de la Sierra; Castillejo de Robledo; Castilruiz; Centenera de Andaluz; Cerbón; Cidones; Cigudosa; Cihuela; Ciria; Cirujales del Río; Coscurita; Covaleda; Cubilla; Cubo de la Solana; Cueva de Ágreda; Dévanos; Deza; Duruelo de la Sierra; Escobosa de Almazán; Espeja de San Marcelino; Espejón; Estepa de San Juan; Frechilla de Almazán; Fresno de Caracena; Fuentearmegil; Fuentecambrón; Fuentecantos; Fuentelmonge; Fuentelsaz de Soria; Fuentepinilla; Fuentes de Magaña; Fuentestrún; Garray; Golmayo; Gómara; Gormaz; Herrera de Soria; Hinojosa del Campo; Langa de Duero; Losilla, La; Magaña; Maján; Matalebreras; Matamala de Almazán; Medinaceli; Miño de San Esteban; Molinos de Duero; Momblona; Monteagudo de las Vicarías; Montenegro de Cameros; Morón de Almazán; Muriel de la Fuente; Muriel Viejo; Nafría de Ucero; Narros; Navaleno; Nepas; Nolay; Noviercas; Ólvega; Oncala; Pinilla del Campo; Portillo de Soria; Póveda de Soria, La; Pozalmuro; Quintana Redonda; Quintanas de Gormaz; Quiñoneria, La; Rábanos, Los; Rebollar; Recuerda; Renieblas; Reznos; Rioseco de Soria; Rollamienta; Royo, El; Salduero; San Esteban de Gormaz; San Felices; San Leonardo de Yagüe; San Pedro Manrique; Santa Cruz de Yanguas; Santa María de Huerta; Santa María de las Hoyas; Serón de Nájima; Soliedra; Soria; Sotillo del Rincón; Suellacabras; Tajahuerce; Tajueco; Talveila; Tardelcuende; Taroda; Tejado; Torlengua; Torreblacos; Torrubia de Soria; Trévago; Ucero; Vadillo; Valdeavellano de Tera; Valdegeña; Valdelagua del Cerro; Valdemaluque; Valdenebro; Valdeprado; Valderrodilla; Valtajeros; Velamazán; Velilla de La Sierra; Velilla de los Ajos; Viana de Duero; Villaciervos; Villanueva de Gormaz; Villar del Ala; Villar del Campo; Villar del Río; Villares de Soria, Los; Villaseca de Arciel; Vinuesa; Vizmanos; Vozmediano; Yanguas.

4.4. Dokazilo o poreklu: Postopki za preverjanje in certificiranje zajemajo dejavnike, s katerimi se preverja ali proizvod izvira iz določenega geografskega območja.

Mleko izvira izključno z živinorejskih gospodarstev, iz registra živinorejskih gospodarstev, ki ga vodi regulativni organ. Surovo in slano maslo se izdeluje in pakira izključno v obratih, ki so navedeni v registru mlekarn. Sladko maslo se izdeluje in pakira izključno v obratih iz registra slaščičarn, ki ga vodi regulativni organ.

Na živinorejskih gospodarstvih, v mlekarnah in slaščičarnah bo opravljena začetna presoja za registracijo, kasneje pa občasna ocenjevanja, ki zagotovijo nadaljni vpis v zadevni register.

Le tisto maslo, ki ima opravljeno vsa postopkovna preverjanja, je dano na trg in je opremljena z označbo regulativnega organa, ki zagotavlja poreklo.

Število označb ali označb na hrbtni strani, ki jih regulativni organ dodeli mlekarni, je odvisno od količine dostavljenega mleka v mlekarne; število tistih, ki so dodeljene slaščičarnam, je odvisno od količine pridobljenega surovega masla.

Regulativni organ preverja metodo pridobivanja in konzerviranja mleka, ki se uporablja na živinorejskem gospodarstvu; regulativni organ nadzoruje metodo pridobivanja, ki se uporablja v mlekarnah in slaščičarnah, preverja dokumentacijo, zaloge, vzorčenje in testiranje proizvoda.

V primeru kršitev regulativni organ izeče kazni, kjer je to potrebno, kot je določeno v pravilniku.

4.5. Metoda pridobivanj:

PROIZVODNJA MLEKA NA ŽIVINOREJSKIH GOSPODARSTVIH

Mleko se pridobiva od krav mlekaric pasem Frizijka, Pardo-alpina ali mešanica obeh.

Živinorejska gospodarstva morajo imeti hladilni rezervoar za mleko z zadostno zmogljivostjo za shranjevanje pridobljenega mleka za dva dni, do odvzema mleka. Hrani se na temperaturi 5 °C ali manj. Obdobje med molžo in dostavo ne sme biti daljše dveh dni. Temperatura med prevozom do mlekarne ne sme presegati 9 °C.

IZDELOVANJE „SUROVEGA“ MASLA „MANTEQUILLA DE SORIA“

V mlekarnah se mleko toplotno obdela s ploščo za toplotno obdelavo, nato se opravi centrifugiranje, s katerim se mleko posname in očisti.

Smetana se pridobiva pri temperaturi od 30 do 40 °C in mora imeti vsebnost maščob od 38 do 45 % ter kislost manj od 13° Dornic; je pasterizirana in ohlajena, tako da prispe v posodo za zorenje pri temperaturi med 12 in 15 °C. V posodo se doda mešanica mlečnih kultur Lactococcus lactis lactis, L. lactis cremoris in L. lactis lactis diacetylactis. Zorenje traja 12 do 15 ur pri temepraturi od 12 do 15 °C, kulture so dodane 3 do 4 ure po začetku procesa zorenja. Ko smetana doseže kislost med 18 in 28° Dornic, jo je treba ohladiti, da se upočasni proces zorenja. Od tu naprej se smetana obdeluje v pinjah, kjer se opravi metenje, ki traja dve do tri ure. Količina smetane v pinji predstavlja približno 40 % zmogljivosti pinje, da se pospeši homogenizacija. Pinjenec se odstrani s težnostjo, maščoba se dvakrat spere s pitno vodo, nato se odcedi pinjenec in opravi metenje. Maščoba se počasi gnete od 60 do 120 minut z neprekinjenim metenjem v pinji, dokler ne nastane maslo. Nato se maslo pošlje v obrat za embaliranje, kjer se oblikuje s pomočjo lijakov. Tu se tudi pakira v zabojnike, v katerih se da na trg.

Izdelovanje „slanega“ masla „Mantequilla de Soria“

Izdelovanje slanega masla vključuje iste faze kot izdelovanje surovega masla, razen tega, da se doda sol na začetku metenja v količini največ 2,5 % m/m. Prav tako se pakira v obratih za embaliranje.

Izdelovanje „sladkega“ masla „Mantequilla de Soria“

Pripravi se mešanica vode in saharoze, ki vre, dokler ne nastane sirup. Pri metenju se pomeša skupaj s surovim maslom in pakira v obratu za embaliranje. Embalaža je trda in na vrhu odprta, na vidni površini je sladko maslo, ki je predhodno obarvano z beta karotinom in karminastim barvnim izvlečkom. Obloga ne presega 15 % vsebine.

4.6 Povezava:

Zgodovinsko–literarna

Obstaja veliko literarnih virov in nekateri so v javni knjižnici Soria.

„SORIA. 1845-1850“ (izdaja v faksimilu), avtor je PASCUAL MADOZ.

To je slovar, ki vsebuje geografske, statistične in zgodovinske podatke o provinci Soria. Omenja pokrajino in vasi, ki so sestavljale dolino Valle de Tera, kjer so se pasle črede goved za molžo in kjer so izdelovali maslo. Na strani 203 navaja, da „je vsa proizvodnja, ki poteka zunaj delavnic in tovarn v glavnih mestih, omejena na izdelovanje kravjega masla“. Na strani 268 ponovno omenja „izdelovanje odličnega in znanega masla iz Sorie“.

ČASOPIS „EL NOTICIERO DE SORIA“ Z DNE 25. OKTOBRA 1899.

V tem časopisu je objavljen oglas, ki naznanja, da Silvino Paniagua odpira slaščičarno „La Azucena“, v kateri bo izdeloval maslo. Slaščičarna se navaja kot dvorna dobaviteljica in je dobila prvo nagrado za izdelavo masla na deželnem sejmu v Logroñu.

„NOMENCLATOR HISTÓRICO, GEOGRÁFICO, ESTADÍSTICO Y DESCRIPTIVO DE LA PROVINCIA DE SORIA“ (1909), avto je MANUEL BLASCO JIMÉMENZ.

Opisuje značilnosti vasi v provinci Soria. V poglavju o Valdeavellano de Tera, je ponovno omenjeno maslo iz Sorie: „ker se iz mleka, ki prihaja od tukaj, izdeluje znano maslo iz Sorie, ki še vedno ohranja svojo odličnost.“

„LA REGIÓN DE EL VALLE“, avtor je ANASTASIO GONZÁLEZ GÓMEZ (IZDALA ZALOŽBA LAS HERAS, 1931).

Na straneh 29, 30 in 31 natančno opisuje izdelavo masla in opremo, ki se pri tem uporablja, uporablja žargonske izraze in izraze, ki so tipični za regijo El Valle. Edini omenjeni datum je leto 1910 v povezavi z „la Sociedad Cooperativa Soriana de Lechería“, ki je razvila modernejši proizvodni proces kot mlekarna v Valdeavellanu.

„MANTEQUILLA DE SORIA“, avtor je PEDRO J. IGLESIA HERNÁNDEZ, DE CELTIBERIA No 14, CENTRO DE ESTUDIOS SORIANOS 195.

Delo obravnava izključno izdelovanje masla v provinci Soria v zvezi s prvim Nacionalnim bromatološkim kongresom. O maslu govori kot o izdelku iz Sorie, ki je preko izseljencev ponesel dober sloves te province izven meja Španije v Latinsko Ameriko.

Naravna

Maslo iz Sorie je izdelano iz mleka, ki ga dajejo krave, pitane s hrano, ki raste na visoki nadmorski višini (1 026 m), kar daje maslu njegove tipične lastnosti. Soria je ena izmed najvišje ležečih provinc z najbolj divjimi tereni na planoti. Poleg tega ima to področje tudi skrajno ostre ponebne razmere. Oboje pogojuje značilno pašo za živino, ki je žilava in suha. Vse to, skupaj s tipičnim rstlinstvom, določa značilnosti mleka, ki se prenesejo na maslo.

Človeški dejavniki in dejavniki pridobivanja

V preteklosti se je maslo izdelovalo v manzaderu (lesen čeber, kjer je potekalo metenje); Danes se izdeluje v pinjah z neprekinjenim procesom. Pri obeh sistemih gre za vezavo maščobnih kroglic. V manzaderu so se zrna obdelovala mehansko na način, ki je podoben metenju, dokler se zrna niso zlepila. Neprekinjen proces metenja danes poteka v strojnih pinjah, ki s svojem vrtenjem in pritiskom ustvari podoben učinek. Razlikuje se tudi po tem, da se mlečne kulture dodajo šele 3 ali 4 ure po začetku zorenja. Izdela se tudi sirup po starih receptih. Izdelek je ohranil estetski izgled in obliko, ki ju je imel nekoč.

4.7. Organ, pooblaščen za preverjanje skladnosti proizvodov s specifikacijo:

Naziv: Consejo Regulador de D.O. «Mantequilla de Soria» Naslov: Polígono Industrial Las Casas. Calle C. Parcelas 3-4, E-42005 Soria Telefon: (34) 975 23 16 26 Telefaks: (34) 975 23 16 36

Dejavnosti regulativnega organa za označbo zaščitenega porekla „Mantequilla de Soria“ so v skladu s standardom EN 45011: „Splošne zahteve za organe za certificiranje“, kakor je bil spremenjen leta 1998.

4.8 Označevanje: Maslo, ki ima z zaščiteno označbo in je namenjeno za prehrano ljudi, nosi znak skladnosti, ki ga dodeli regulativni organ. Ni ga mogoče ponarediti ali ponovno uporabiti, predstavlja označbo na hrbtni strani, ki jo regulativni organ dodeli mlekarnam in slaščičarnam, ki so evidentirane v skladu s pravili Priročnika za kakovost. Označba na hrbtni strani nosi zaščiten logotip in abecedno-številčno kodo, ki omogoča sledljivost. Koda pri surovem maslu je na zlatem traku, pri sladkem na rožnatem in pri slanem na modrem traku.

4.9 Nacionalne zahteve:

— Zakon št. 25/1970 z dne 2. decembra 1970 o vinogradih, vinu in alkoholnih pijačah.

— Uredba št. 835/1972 z dne 28. marca 1972 o podrobnih pravilih za izvajanje zakona št. 25/1970.

— Odredba z dne 25. januarja 1994, ki določa ujemanje med špansko zakonodajo in Uredbo (EGS) št. 2081/92 o zaščiti geografskih označb in označb porekla za kmetijske proizvode in živila.

— Kraljeva uredba 1643/1999 z dne 22. oktobra 1999, ki določa pravila za predložitev vlog za vpis v Register zaščitenih označb porekla in zaščitenih geografskih oznak Skupnosti.

(1) Evropska komisija, Generalni direktorat za kmetijstvo – Enota za kakovost kmetijskih proizvodov, B-1049 Bruselj.